Aangenaam verras deur die sindelikheid en goeie afwerking/dekor van die plek. Die algehele versorging is foutloos. Tuine is pragtig en netjies, mooiste blomme en plante (het selfs 'n verkleurmannetjie gesien). Binne is die dekor baie goed gedoen met kwaliteit linne en afwerkings. Ek sal die plek beslis aanbeveel (kry so 'n pophuis gevoel), en baie goeie waarde vir geld.
Viewpoint Cabins is vir seker alles wat dit beloof en meer! Die mooiste houthuis met alles wat jy nodig het. Die gasvrou is baie hulpvaardig en vriendelik. Ek sal vir seker weer daar 'n stukkie rus en vrede gaan soek.
Die huise kyk uit oor die dorpie Haenertsburg, is super skoon, nuut en 'n plesier om in te kuier. Die bestuurder, Moya het ons persoonlik ontvang en kom seker maak dat ons tuis voel en alles in orde is. Daar is lekker eetplekkies in die dorp en heelwat doendinge in die omtrek.
Ek en my vrou woon in Gauteng. Perfekte naweek weg, nie te ver van die huis nie. Awesome verblyf gewees. Ons het die verblyf ongelooflik geniet. Sou niks verander van die perfekte verblyf nie.
Ek sal Viewpoint Cabins definitief aanbeveel. Pragtige ligging, pragtige, netjies en skoon huisie. Gerieflike self check-in proses. Ons het ons tyd daar baie geniet, dis 'n wonderlike wegbreek uit die stad. Dit het al die geriewe wat mens nodig het en is sentraal geleë om maklik al die sight seeing te doen in die omgewing.
Verblyf was pragtig, area en natuur is ongelooflik mooi. Sal dit verseker aanbeveel vir 'n naweek wegbreek vir jouself en jou lewensmaat
Ons het baie lekker gebly in die cabin, alles in gehad wat ons nodig gehad het. Ligging is baie sentraal, mens raak eintlik gewoond aan die verkeer. Uitsig pragtig. Alles so mooi versorg. Baie dankie vir julle aandeel om ons naweek spesiaal te maak.
Ons eerste besoek aan Haenertsburg. Die hele omgewing is baie mooi, veral in die Lente met die Azaleas en Crab Apple Bome wat in blom is. Ons het lanklaas sulke vriendelike en hulpvaardige mense teëgekom. Viewpoint Cabins was 'n baie goeie keuse, omdat dit baie sentraal geleë is. Alles was 100% in orde in die cabins. Baie keurige interieur wat ons dadelik spesiaal laat voel het. Linne is van goeie gehalte en daar is aandag aan detail gegee. Moira, die gasvrou was baie vriendelik, sy het vir ons goeie inligting van die omgewing gegee en baie tegemoetkomend. Ons kan Viewpoint Cabins verseker aanbeveel en sal enige tyd weer daar tuis gaan.
Was regtig 'n plesier om in die Viewpoint Cabins te bly en het ons naweek ongelooflik baie geniet. Die cabins is sooo mooi en het aan alles voorsien wat ons nodig gehad het. Sal vir seker weer 'n naweek daar spandeer. Dankie vir lekker herinneringe!
Nog beter as wat ons verwag het! Ons was 6 volwassenes en 5 kinders onder 6 jaar, Viewpoint Cabins was stylvol versier, silwerskoon, pragtige tuine, vreeslike mooi uitsig oor die hele dorpie. Groot grasperke en paadjies vir die kinders om tussen ons groep se cabins rond te hardloop. Ek beveel enige tyd die verblyf aan.